**Ανακοίνωση – Πρόσκληση**

**Ανοικτή συζήτηση για τις καταστροφές στη μελισσοκομία της Θεσσαλίας κατά τις πρόσφατες πλημμύρες**

Σε μία προσπάθεια αρωγής και συμπαράστασης στους μελισσοκόμους της Θεσσαλίας που δοκιμάστηκαν σκληρά και απώλεσαν μέρος ή το σύνολο των μελισσιών και των μελισσοκομικών εγκαταστάσεών τους κατά τις πρόσφατες καταστροφικές πλημμύρες, το Τμήμα Επιστήμης Ζωικής Παραγωγής του Πανεπιστημίου Θεσσαλίας, διοργανώνει ανοικτή συζήτηση την **Τετάρτη, 27 Σεπτεμβρίου 2023, ώρα 19:00**. Η εκδήλωση θα πραγματοποιηθεί στην Αίθουσα 12, στο Κτίριο του Τμήματος (Γαιόπολις Λάρισας, 41334).

Καλούμε τους πληγέντες μελισσοκόμους, τους τοπικούς μελισσοκομικούς φορείς και κάθε αρμόδια υπηρεσία, να παρευρεθεί στην εκδήλωση η οποία έχει στόχο την καταγραφή όλων των προβλημάτων που προέκυψαν από την πρόσφατη θεομηνία και την προσπάθεια εξεύρεσης λύσεων, με στόχο την αναγέννηση της μελισσοκομίας στην Περιφέρεια Θεσσαλίας. Τη συζήτηση θα συντονίσει ο Επίκουρος Καθηγητής Μελισσοκομίας του Τμήματος Επιστήμης Ζωικής Παραγωγής, Αλέξανδρος Παπαχριστοφόρου.

Ο ΠΡΟΕΔΡΟΣ ΤΟΥ ΤΕΖΠ

ΔΗΜΗΤΡΙΟΣ ΚΑΝΤΑΣ

ΚΑΘΗΓΗΤΗΣ